CELEX: 32018R0246
Language: et
Date: 2018-02-15 00:00:00
Title: Komisjoni rakendusmäärus (EL) 2018/246, 15. veebruar 2018, milles käsitletakse loa andmist linalooloksiidi kasutamiseks kõigi loomaliikide, välja arvatud kalade söödalisandina (EMPs kohaldatav tekst )

23.2.2018   
               
               
                  ET
               
               
                  Euroopa Liidu Teataja
               
               
                  L 53/105
               
            KOMISJONI RAKENDUSMÄÄRUS (EL) 2018/246,
      15. veebruar 2018,
      milles käsitletakse loa andmist linalooloksiidi kasutamiseks kõigi loomaliikide, välja arvatud kalade söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
               
            
                  (2)
               
               
                  Direktiivi 70/524/EMÜ alusel on antud luba linalooloksiidi kasutamiseks kõigi loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti see aine olemasoleva tootena hiljem söödalisandite registrisse.
               
            
                  (3)
               
               
                  Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus linalooloksiidi uuesti hindamiseks kõikide loomaliikide, välja arvatud kalade söödalisandina. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
               
            
                  (4)
               
               
                  Euroopa Toiduohutusamet (edaspidi „toiduohutusamet“) jõudis oma 13. juuni 2012. aasta arvamuses (3) järeldusele, et kavandatud kasutustingimuste juures ei avalda linalooloksiid söödas kasutamisel kahjulikku mõju looma- ja inimtervisele ega keskkonnale. Tarbijaohutuse seisukohalt kehtivad linalooloksiidi suhtes 5. märtsil 2014. aastal vastu võetud arvamuse (4) järeldused, sest linalooloksiid kuulub samasse keemiliste ainete rühma, kuhu ka kõnealuses arvamuses vaadeldud ained. Selle söödalisandi metaboliseerumise lõppjärk glükuronisatsiooni teel imetajate, lindude ja kalade organismis võimaldab söödalisandi konjugaadid kiiresti väljutada. Toiduohutusamet jõudis järeldusele, et kuna linalooli kasutatakse toidus maitseainena ja selle toime söödas on põhimõtteliselt sama kui toidus, siis ei ole vaja selle tõhusust täiendavalt tõendada. Seepärast võib seda järeldust laiendada söödale. Taotleja võttis tagasi taotluse linalooli kasutamiseks joogivees.
               
            
                  (5)
               
               
                  Peale selle jõudis toiduohutusamet järeldusele, et linalooloksiidi tuleks käsitada hingamisteedele, nahale ja silmadele potentsiaalselt ohtliku ja nahka ärritava ainena. Seepärast tuleks võtta asjakohased kaitsemeetmed. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.
               
            
                  (6)
               
               
                  Linalooloksiidi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
               
            
                  (7)
               
               
                  Taotleja tegi toiduohutusametile ettepaneku linalooloksiidi kasutuskoguste suhtes. Kõnealust ettepaneku arvesse võttes leidis toiduohutusamet, et teatavad kasutuskogused („toiduohutusameti poolt hinnatud kogused“) on ohutud. Ametlike kontrollide jaoks kogu toiduahelas tuleks ette näha teatavad märgistamisnõuded. Eriti juhul, kui kasutuskogused ületavad toiduohutusameti poolt hinnatud koguseid, on asjakohane nõuda, et eelsegu märgisel ning kõnealuseid aineid sisaldava söödamaterjali ja segasööda märgistamisel esitataks teatav teave, sealhulgas viide toiduohutusameti poolt hinnatud kogustele.
               
            
                  (8)
               
               
                  Asjaolu, et ei ole antud luba kõnealuse aine kasutamiseks joogivees, ei välista selle kasutamist segasöödas, mida manustatakse veega.
               
            
                  (9)
               
               
                  Kuna ohutusnõuetest ei tulene vajadust linalooloksiidi lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
               
            
                  (10)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas nimetatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Üleminekumeetmed
      1.   Lisas nimetatud ainet ja seda sisaldavaid eelsegusid, mis on toodetud ja märgistatud enne 15. septembrit 2018 kooskõlas enne 15. märtsi 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
      2.   Lisas nimetatud ainet sisaldavaid söödamaterjale ja segasööta, mis on toodetud ja märgistatud enne 15. märtsi 2019 kooskõlas enne 15. märtsi 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
      3.   Lisas nimetatud ainet sisaldavaid söödamaterjale ja segasööta, mis on toodetud ja märgistatud enne 15. märtsi 2020 kooskõlas enne 15. märtsi 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele kui toiduloomadele.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 15. veebruar 2018
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
      
         (3)  The EFSA Journal 2012; 10(7):2786.
      
         (4)  The EFSA Journal 2014; 12(3):3608.
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     Toimeaine sisaldus milligrammides ühes kilogrammis täissöödas, mille niiskusesisaldus on 12 %
                  
               
                     
                        Kategooria: organoleptilised lisandid. Funktsionaalrühm: lõhna- ja maitseained.
                     
                  
               
                     2b13140
                  
                  
                     —
                  
                  
                     Linalooloksiid
                  
                  
                     
                        Söödalisandi koostis
                     
                     Linalooloksiid
                     
                        Toimeaine kirjeldus
                     
                     Toodetud keemilise sünteesi teel.
                     Puhtus: vähemalt 95 % määramise alusel.
                     Keemiline valem: C10H18O2
                     
                     CASi number: 1365-19-1
                     FLAVISe number: 13.140
                     
                        Analüüsimeetod
                         (1)
                     
                     Linalooloksiidi sisalduse määramine söödalisandis ja sööda lõhna- ja/või maitseainega eelsegus:
                     gaaskromatograafia-massispektromeetria retentsiooniaja järgi häälestamisega (GC-MS-RTL).
                  
                  
                     Kõik loomaliigid, välja arvatud kalad
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Söödalisand lisatakse söödale eelseguna.
                              
                           
                                 2.
                              
                              
                                 Söödalisandi ja eelsegu kasutusjuhistes märgitakse säilitus- ja stabiilsustingimused.
                              
                           
                                 3.
                              
                              
                                 Söödalisandi märgistusel esitatakse järgmine teave:
                                 „Toimeaine soovitatav maksimumsisaldus 12 % niiskusesisaldusega täissöödas:
                                 
                                             —
                                          
                                          
                                             sigade ja kodulindude puhul 0,3 mg/kg;
                                          
                                       
                                             —
                                          
                                          
                                             muude liikide ja kategooriate, välja arvatud kalade puhul 0,5 mg/kg.“
                                          
                                       
                           
                                 4.
                              
                              
                                 Eelsegu märgistusel esitatakse asjaomase funktsionaalrühma nimetus, eelsegu nimetus ja identifitseerimisnumber ning lisatud toimeaine kogus, kui eelsegu märgistusel soovitatavas koguses kasutamise tulemusena ületaks sisaldus punktis 3 osutatud väärtust.
                              
                           
                                 5.
                              
                              
                                 Söödamaterjali ja segasööda märgistamisel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist sisaldust:
                                 
                                             —
                                          
                                          
                                             sigade ja kodulindude puhul 0,3 mg/kg;
                                          
                                       
                                             —
                                          
                                          
                                             muude liikide ja kategooriate, välja arvatud kalade puhul 0,5 mg/kg.
                                          
                                       
                           
                                 6.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                              
                           
                  
                     15.3.2028
                  
               
            (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.